סברינה קרפנטר

סברינה אן לין קרפנטר (באנגלית: Sabrina Annlynn Carpenter; נולדה ב-11 במאי 1999) היא זמרת ושחקנית אמריקאית.

==ביוגרפיה==
קרפנטר נולדה ב-11 במאי 1999 בליהיי ואלי, פנסילבניה.<ref name=":4"></ref> הוריה הם אליזבת, כירופרקטית ורקדנית לשעבר, ודייוויד קרפנטר. קרפנטר היא הצעירה מבין ארבע אחיות; אחיותיה הגדולות הן שרה, קיילה ושאנון. קיילה היא אחותה למחצה מצד אביה.<ref name=":02"></ref> המדובבת של בארט סימפסון, ננסי קרטרייט, היא דודתה של קרפנטר.<ref name=":1"></ref> כשהייתה בת תשע, קרפנטר הגיעה למקום השלישי בתחרות שירה בהנחיית מיילי סיירוס.<ref name=":4" /> אביה בנה את אולפן ההקלטות הראשון של קרפנטר באחד הארונות בביתם כשהייתה בת 10. קרפנטר קיבלה חינוך ביתי וגדלה בפנסילבניה לפני שעברה ללוס אנג'לס כשהייתה בת 13.<ref name=":02" />
סברינה קרפנטר, פברואר 2015

=== 2011–2013: תחילת הקריירה ===
היא החלה לפרסם גרסאות כיסוי ביוטיוב כשהייתה בת 10 וחתמה על חוזה ההקלטות הראשון שלה בגיל 12 עם הוליווד רקורדס. בינואר 2011, קרפנטר עשתה את הופעת הבכורה שלה כשחקנית בסדרת הטלוויזיה "חוק וסדר: מדור מיוחד" במהלך העונה ה-12 של התוכנית.<ref></ref> מאוחר יותר באותה השנה היא הופיעה במשחק הווידאו "Just Dance Kids 2" כרקדנית.

במהלך שנת 2012 היא השתתפה כמדבבת בפרק של סדרת האנימציה "פיניאס ופרב".<ref name=":2"></ref> היא גם דיבבה נסיכה בסדרת האנימציה של דיסני ג'וניור, "הנסיכה סופיה הראשונה" משנת 2013 ועד 2018.<ref name=":3"></ref> באותה השנה היא לוהקה לכמה פרויקטים, כולל פיילוט של ABC בשם "The Unprofessional" ופיילוט של פוקס בשם "The Goodwin Games". הפיילוט השני עלה לאוויר לזמן קצת וקרפנטר גילמה בו את הגרסה הצעירה של דמותה של בקי ניוטון.<ref name=":5"></ref>

ב-25 בינואר 2013 יצא לאור הסרט "Noobz" בו גילמה את דמותה של בריטני.<ref name=":2" /> ב-6 בספטמבר יצא לאור הסרט "קרניים". באותה השנה גם הופיעה בהופעות אורח בסדרות "כתום זה השחור החדש" ו"אוסטין ואלי".<ref name=":5" /> באותה השנה ביצעה את השיר "Smile" באלבום Disney Fairies: Faith, Trust, and Pixie Dust ואת השיר "All You Need" לתוכנית הטלוויזיה "הנסיכה סופיה הראשונה".

=== 2014–2017: עבודה עם ערוץ דיסני ===
בינואר 2013, פורסם כי קרפנטר לוהקה לתפקיד מאיה פוקס בסדרת ספין אוף של "ילד פוגש עולם". זאת לאחר שקרפנטר הרשימה את מנהלי ערוץ דיסני עם הופעתה בפיילוט הכושל של ערוץ דיסני XD, "".<ref name=":3" /> הסדרה, שנקראה "העולם של ריילי", נחשבה לפריצה הגדולה של קרפנטר ושודרה מיוני 2014 עד ינואר 2017.<ref name=":5" />

ב-14 במרץ 2014 הוציאה לאור את סינגל הבכורה שלה, "Can't Blame a Girl for Trying" שנכתב יחד עם מייגן טריינור.<ref name=":0"></ref> ב-8 באפריל הוציאה לאור את המיני-אלבום הראשון שלה, Can't Blame a Girl for Trying.<ref name=":0" /> ב-19 באוגוסט הוציאה את הסינגל השני שלה מתוך המיני-אלבום, "The Middle of Starting Over".<ref></ref>

ב-13 בינואר 2015 הוציא את הסינגל "We'll Be the Stars", סינגל הבכורה מתוך אלבום הבכורה שלה.<ref></ref> ב-7 באפריל הוציאה את הסינגל "Eyes Wide Open", הסינגל השני מתוך האלבום. ב-14 באפריל הוציאה לאור את אלבום הבכורה שלה, Eyes Wide Open. האלבום הגיע למקום ה-43 במצעד בילבורד 200 ומכר למעלה מ-12,000 עותקים בשבוע הראשון לצאתו וזכה בשני פרסי מוזיקה של רדיו דיסני.<ref name=":0" />

ב-19 בפברואר 2016 הוציאה את הסינגל "Smoke and Fire".<ref></ref> במרץ של אותה השנה, קרפנטר דיבבה דמות בשם מלודי במהלך שני פרקים של סדרת הטלוויזיה "וונדר מציל את העולם".<ref></ref> ב-24 ביוני, קרפנטר כיכבה בסרט "הבייביסיטריות יוצאות להרפתקאות" חידוש של ערוץ דיסני לקומדיה הקלאסית משנות ה-80 "לילה מגניב".<ref></ref> ב-29 ביולי 2016 הוציאה את הסינגל "On Purpose", סינגל הבכורה מתוך אלבומה השני.<ref></ref> ב-14 באוקטובר הוציאה לאור את אלבומה השני, Evolution.<ref></ref> האלבום הגיע הישר למקום ה-28 במצעד הבילבורד 200.<ref name=":0" /> ב-18 באוקטובר יצאה לסיבוב ההופעות הראשון שלה, "Evolution Tour", שנמשך עד 22 במאי 2017.<ref name=":0" /> ב-3 בינואר 2017 הוציאה את הסינגל "Thumbs", הסינגל השני מתוך אלבומה השני.<ref></ref>

ב-19 במאי 2017 הוציאה את הסינגל "Hands" יחד עם מייק פרי ו-The Vamps.<ref></ref> ב-29 ביוני וב-1 ביולי של אותה השנה היא הייתה מופע החימום של אריאנה גרנדה בסיבוב ההופעות "Dangerous Woman Tour" במופעים שנערכו בסאו פאולו.<ref name=":0" /> ב-6 ביולי יצאה לסיבוב ההופעות השני שלה, "The De-Tour", שנמשך עד 27 באוגוסט.<ref></ref> ב-7 ביולי הוציאה את הסינגל "Why".<ref></ref>

=== 2018–2020: ברודוויי ועבודה אחרי דיסני ===
במרץ 2018 הוציאה את השיר "Alien" בשיתוף פעולה עם הזמר ג'ונאס בלו. ביוני 2018 הוציאה את הסינגל "Almost Love". השיר זכה ללמעלה משני מיליון צפיות תוך פחות מיום. באותה השנה שיחקה בסרט הקולנוע "השנאה שאתה נותן" המבוסס על הספר "השנאה שנתתם". הסרט יצא לאקרנים בארצות הברית ב-19 באוקטובר באותה שנה. בסרט היא משחקת ילדה לבנה בשם היילי, חברה טובה של סטארר, כוכבת הסרט. שיחקה גם בסרט "ההיסטוריה הקצרה של הדרך הארוכה", בו היא משחקת את נולה החיה בקראוון. הסרט יצא לאקרנים בהקרנת בכורה בפסטיבל הסרטים טרייבקה.

האלבום השלישי של קרפנטר יצא לאור בשני חלקים "Singular: Act I" ו-"Singular: Act II", החלק הראשון יצא ב-8 בנובמבר 2018 והחלק השני יצא ב-19 ביולי 2019. האלבום כולל גם את הסינגל "Sue Me" שיצא בנובמבר של אותה השנה.

בספטמבר 2019 יצא סרט של נטפליקס בכיכובה בשם "נערה גבוהה" בו גילמה דמות בשם הרפר.

ב-11 בפברואר 2020 הודיעה קרפנטר שתבצע את הופעת הבכורה שלה בברודוויי במחזמר "ילדות רעות" ב-10 במרץ בתפקיד הראשי של קיידי הרון.<ref></ref> בעקבות מגפת הקורונה הוקפאה הפקת המחזה בשל סגירתם של תיאטראות ברודוויי, ובינואר 2021 פורסם כי המחזמר לא יעלה שוב בברודוויי.<ref></ref>

ב-14 בפברואר 2020 הוציאה את הסינגל "Honeymoon Fades". במרץ הוציאה לאור שיר בשיתוף פעולה עם שופי הנקרא "Tricky".

ביוני התארחה בסדרה "Royalties" של רשת הסטרימינג Quibi והוציאה לאור שיר חדש בשם "Perfect Song" כחלק מהפסקול. באותו החודש, הסרט "ההיסטוריה הקצרה של הדרך הארוכה" בכיכובה יצא לאקרנים, ובו קרפנטר שרה את שיר הנושא של הסרט, "Your Name" עם מורגן קיבי. באותו החודש העלתה קרפנטר לחשבון האינסטגרם שלה סרטון שלה מבצעת שיר שכתבה בשם "April Fool". באוגוסט יצא לאור סרט נוסף בכיכובה, "בתוך הקצב", בנטפליקס בו תפקדה גם כמפיקה בפועל לצד אלישה קיז, ושרה את שיר הפתיחה "Let Me Move You ", אותו גם כתבה והלחינה.

באותו החודש, נבחרה קרפנטר להיות הפרזנטורית של חברת Fendi ברשת החברתית טיקטוק.

בספטמבר התארחה בגרסת הרמיקס לסינגל "Wow" של הזמרת זארה לארסון. באוקטובר, יצא סרט בכיכובה בשם "Clouds", סרט של רשת הסטרימינג דיסני פלוס במקור, בו גילמה את סמי בראון. כחלק מפסקול הסרט, קרפנטר לקחה חלק בארבעה שירים שנוגנו בסרט, ואף הופיעה בלייב ב-"Clouds: virtual concert" יחד עם פין ארגוס, מג דונלי ועוד.

באותו החודש הקימה קרפנטר חברת הפקות בשם "At last proudiction" ומכרה את הסרט הראשון שלה "אליסה בארץ הפלאות" ב-7 מיליון דולרים לנטפליקס, בו היא גם מכבבת בתפקיד אליסה.

=== 2021–הווה: Emails I Can't Send ו-Short n' Sweet ===
בינואר 2021, קרפנטר חתמה על חוזה עם חברת התקליטים איילנד רקורדס. לפני שהוכרזה על החתמתה, היא הוציאה את הסינגל "Skin", שהגיע להישגים מרשימים תוך זמן קצר - צבר יותר מ-10 מיליון השמעות ב-48 השעות הראשונות לצאתו. באפריל פורסם כי קרפנטר משתתפת במותחן קומדי בשם "מקרה חירום". ב-9 בספטמבר 2021 הוציאה את הסינגל הראשון מתוך אלבומה החמישי, "Skinny Dipping". מאוחר יותר באותו חודש, היא דגמנה בתצוגת האופנה השלישית של Savage X Fenty.<ref></ref> בנובמבר 2021, היא הפכה לשגרירת מותג של סמסונג בארצות הברית.<ref></ref>

ב-18 בפברואר 2022 הוציאה את הסינגל השני מתוך האלבום, "Fast Times". ב-1 ביולי הוציאה את הסינגל השלישי מתוך האלבום, "Vicious". ב-15 ביולי הוציאה לאור את אלבומה החמישי, Emails I Can't Send תחת הוצאת איילנד רקורדס, האלבום כולל 13 שירים שהחלו כמיילים שכתבה לעצמה בתקופת מגפת הקורונה, ושימשו כאמצעי טיפול רגשי.<ref></ref><ref></ref> האלבום הגיע למקום ה-23 במצעד הבילבורד 200.<ref></ref> מאוחר יותר באותה השנה הוציאה לאור את הסינגל הרביעי מתוך האלבום, "Because I Liked a Boy".<ref></ref> באוגוסט 2022 הכריזה קרפנטר על סיבוב ההופעות, "Emails I Can't Send Tour", לקידום אלבומה, שהחל בספטמבר 2022 והסתיים באוגוסט 2023.<ref></ref> בדצמבר קרפנטר הוציאה רמיקס חגיגי לשיר "Nonsense": השיר נקרא "A Nonsense Christmas" והוא גרסה של השיר המקורי.

גרסת דלוקס של האלבום Emails I Can’t Send בשם "Emails I Can’t Send Fwd" יצאה ב-17 במרץ 2023 וכוללת שירים חדשים כמו "Feather", "Lonesome" ו-"Things I Wish You Said".<ref name=":6"></ref> רמיקס לשיר "Nonsense" יצא לאור ב-23 במרץ, בהשתתפות הראפרית קוי לראי.<ref></ref> ב-29 במרץ, צ'ארלי פות' חשף סרט קצר בשם "That’s Not How This Works" בכיכובו לצד קרפנטר. הסרט מתאר מערכת יחסים פיקטיבית ביניהם. הסינגל של פות', שגם הוא נקרא "That’s Not How This Works", יצא ב-31 במרץ 2023. וכולל גם את קרפנטר וגם את דן + שי.<ref name=":6" /> ביוני 2023 קרפנטר הצטרפה לטיילור סוויפט והייתה מופע החימום בכל ההופעות באמריקה הלטינית ובאוסטרליה של "The Eras Tour".<ref></ref><ref></ref> ב-18 באוגוסט הלהקה הקוריאנית פיפטי פיפטי הוציאה גרסה חדשה לשיר "Cupid", שכללה את קרפנטר.<ref></ref> ב-21 באוגוסט קרפנטר השיקה בושם חדש בשם "Caramel Dream", הבושם השני שלה לאחר ההצלחה של הבושם הראשון "Sweet Tooth". הבושם פותח בשיתוף עם חברת Scent Beauty. ב-31 באוקטובר קרפנטר הוציאה קליפ לשיר "Feather". השיר הגיע למקום ה-37 במצעד הבילבורד הוט 100.<ref></ref>

בפברואר 2024, קרפנטר אישרה שהיא נמצאת בתהליך עבודה על אלבום חדש.<ref></ref> במרץ 2023, קרפנטר וגירל אין רד, ששימשו שתיהן כמופעי חימום בסיבוב ההופעות "The Eras Tour" של טיילור סוויפט, הוציאו שיר חדש בשם "" שהינו חלק מהאלבום של גירל אין רד, I'm Doing It Again Baby.<ref></ref> ב-11 באפריל, קרפנטר הוציאה את הסינגל "Espresso", לפני הופעתה של קרפנטר בפסטיבל קואצ'לה 2024.<ref></ref>

== חיים אישיים ==
במרץ 2024 פורסם כי קרפנטר בזוגיות עם השחקן האירי בארי קיוגאן.<ref></ref>

==פילמוגרפיה==
=== סרטים ===
{| class="wikitable"
!שנה
!סרט
!תפקיד
!הערות
|-
|2012
|נובס
|בריטני
| rowspan="2" |
|-
|2013
|קרניים
|מרין ויליאמס בצעירותה
|-
|2018
|השנאה שנתתם 
|היילי
|
|-
| rowspan="2" |2019
|The Short History of the Long Road
|נולה
|
|-
|נערה גבוהה
|הרפר קריימן
| rowspan="2" |סרט מקורי של נטפליקס
|-
| rowspan="2" |2020
|בתוך הקצב
|קווין אקרמן
|-
|עננים
|סמי בראון
|סרט מקורי של דיסני+
|-
| rowspan="2" |2022
|נערה גבוהה 2
|הרפר קריימן
|<ref></ref>
|-
|מקרה חירום
|מאדי
|<ref></ref>
|-
|TBA
|המרחק ממני אליך
|יפורסם בהמשך
|קדם-הפקה<ref></ref>
|}

===טלוויזיה===
{| class="wikitable"
!שנה
!סדרה
!תפקיד
!הערות
|-
|2011
|חוק וסדר: מדור מיוחד
|פאולה
|פרק: "Possessed"
|-
| rowspan="2" |2012
|פיניאס ופרב
|סיסי
|דיבוב; 2 פרקים
|-
|Gulliver Quinn
|איריס
|סרט טלוויזיה
|-
|2013–2018
|הנסיכה סופיה הראשונה
|הנסיכה ויואן
|דיבוב, 16 פרקים
|-
| rowspan="3" |2013
|משחקי גודווין
|קלואי גודווין בצעירותה
|5 פרקים
|-
|כתום זה השחור החדש
|ג'סיקה וודג'
|פרק: "Fucksgiving"
|-
|אוסטין ואלי
|לוסי
|פרק: "Moon Week & Mentors"
|-
|2014–2017
|העולם של ריילי
|מאיה הארט
|תפקיד ראשי (3 עונות); 72 פרקים
|-
| rowspan="3" |2016
|וונדר מציל את העולם
|מלודי
|דיבוב, פרק: "The Legend"
|-
|מותחים בהליכה
|עצמה
|פרק: "Adventures in Babysitting"
|-
|הבייביסיטריות יוצאות להרפתקאות
|ג'ני פארקר
|סרט מקורי של ערוץ דיסני
|-
|2016–2019
|חוקי המרפי של מיילו
|מליסה צ'ייס
|דיבוב; 40 פרקים
|-
|2017
|סוי לונה
|עצמה
|2 פרקים
|-
|2018
|מיקי ומכוניות המירוץ
|נינה גליטר
|דיבוב, פרק: "Super-Charged: Pop Star Helpers"
|-
|2020
|Royalties
|ביילי רוג'
|3 פרקים
|}

== דיסקוגרפיה ==

===אלבומי אולפן===
* 2015: Eyes Wide Open
* 2016: Evolution
* 2018: Singular: Act I
* 2019: Singular: Act II
* 2022: Emails I Can't Send
* 2024: Short n' Sweet

===מיני-אלבומים===
* 2014: Can't Blame a Girl for Trying
* 2017: Pandora Sessions
* 2023: Fruitcake

==הופעות==
===סיבובי הופעות===
* 2016–2017: Evolution Tour
* 2017: The De-Tour
* 2019: Singular Tour
* 2022–2023: Emails I Can't Send Tour

== פרסים ומועמדויות ==
{| class="wikitable"
|-
! שנה
! פרס
! קטגוריה
! עבודה
! תוצאה
!מקור
|-
! 2015
! rowspan="4" | פרסי המוזיקה של רדיו דיסני
| השיר הכי קליט
| "Can't Blame a Girl For Trying"
| 
|
|-
! 2016
| ה"המנון" הטוב ביותר
| "Eyes Wide Open"
| 
|
|-
! 2017
| rowspan="2" | השיר הכי קליט
| "On Purpose"
| 
|
|-
! rowspan="2" | 2018
| "Why"
| 
|
|-
!פרס המוזיקה של iHeartRadio
|האלבום הווקאלי הטוב ביותר
| Singular: Act I
| 
|
|-
!2019
!טקס פרסי האמי
|סדרת האנימציה הטובה ביותר
|חוקי המרפי של מיילו
| 
|
|-
! rowspan="2" |2024
! rowspan="2" |פרס המוזיקה של iHeartRadio
|הליריקה הטובה ביותר
|"Nonsense"
|
| rowspan="2" |<ref></ref>
|-
|סגנון סיבוב ההופעות הטובה ביותר
|
|
|-
|}

==קישורים חיצוניים==

* 

* 

==הערות שוליים==

קטגוריה:יוטיובריות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:ערוץ דיסני: שחקנים ומנחים
קטגוריה:פורבס 30Under30
קטגוריה:אמני איילנד רקורדס
קטגוריה:אמניות הוליווד רקורדס
קטגוריה:יוטיוברים אמריקאים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:זמרות מצו סופרן
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:אמריקאיות שנולדו ב-1999
קטגוריה:אמריקאים שנולדו ב-1999